als_Latn dik_Latn nus_Latn
TIRANE – Të gjithë fansat e muzikës së saj mezi e kanë pritur këtë moment, kur këngëtarja e tyre e preferuar të rikthehet me hitin e parë ndërkombëtar. Në fotot e postuara muajt e fundit, Elvana Gjata ka dhënë sinjale, se është duke përgatitur klipin ndërkombëtar, por pa dhënë më shumë detaje për çfarë bëhet fjalë.
Deri dje kur këngëtarja e njohur e skenës ka postuar një video në Instagram, përmes së cilës u rrëfen të gjithëve identitetin e saj dhe gjuhën universale me të cilën ajo do që të komunikojë me gjithë botën, muzikën.
Në këtë video dëgjohet zëri i këngëtares që paralajmëron kështu projektin e parë për arenën ndërkombëtare. “Identiteti” me të cilin prezantohet Elvana në këtë video, shumë shpejt ka edhe një datë zyrtare. Gjithçka merr fund më 14 qershor – dita kur artistja, me sa duket do të prezantojë klipin e saj të parë ndërkombëtar.
als_Latn als_Latn als_Latn